Neuvoston asetus (ETY) N:o 2765/75, annettu 29 päivänä lokakuuta 1975, sianliha-alan huomattavaa hintojen nousua koskevista yleisistä säännöistä



Virallinen lehti nro L 282 , 01/11/1975 s. 0023 - 0024

Suomenk. erityispainos Alue 3 Nide 6 s. 0183

Kreikank. erityispainos: Luku 03 Nide 14 s. 0023

Ruotsink. erityispainos Alue 3 Nide 6 s. 0183

Espanjank. erityispainos: Luku 03 Nide 9 s. 0103

Portugalink. erityispainos: Luku 03 Nide 9 s. 0103



NEUVOSTON ASETUS (ETY) N:o 2765/75, annettu 29 päivänä lokakuuta 1975, sianliha-alan huomattavaa hintojen nousua koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 11 artiklan toisen kohdan, ottaa huomioon komission ehdotuksen, sekä katsoo, että asetuksen (ETY) N:o 2759/75 11 artiklan mukaan, kun todetaan hintojen huomattava nousu yhteisön markkinoilla ja kun tämä tilanne näyttäisi jatkuvan ja kun tästä syystä markkinat häiriintyvät tai ovat vaarassa häiriintyä, voidaan toteuttaa tarpeelliset toimenpiteet, hintojen huomattava nousu voidaan määritellä yhteisön sianliha-alan edustavien markkinoiden luettelosta 29 päivänä lokakuuta 1975 annetun neuvoston asetuksen (ETY) N:o 2762/75(2) liitteessä mainituilla yhteisön edustavilla markkinoilla noteeratun teurastetun sian perushintatason ja markkinahintojen kehityksen perusteella ja riittävän edustavalta ajanjaksolta, tämän nousun jatkuvuuden arvioimiseksi olisi otettava erityisesti huomioon kausikehitys porsasmarkkinoilla sekä jäsenvaltioiden sikatuotannon alalla tekemistä kyselyistä 27 päivänä maaliskuuta 1968 annetun neuvoston direktiivin(3) mukaisesti tehdyt kyselyt ja arviot sekä teurastetun sian markkinahinnan nähtävissä oleva kehitys, ja hintojen jatkuvasta noususta johtuvan markkinahäiriön tai häiriöuhkan poistamiseksi on tarpeen lisätä tarjontaa; tässä tarkoituksessa on aiheellista poistaa tuontimaksu kokonaan tai osittain; tuotteet, joilta tuontimaksu poistetaan, on valittava markkinatilannetta koskevan tutkimuksen perusteella, ON ANTANUT TÄMÄN ASETUKSEN: 1 artikla 1. Asetuksen (ETY) N:o 2759/75 11 artiklan mukainen hintojen huomattava nousu on tapahtunut, kun kaikilla yhteisön alueilla yleisen hintojen nousun vuoksi asetuksen (ETY) N:o 2762/75 liitteessä mainituilla yhteisön edustavilla markkinoilla todettujen teurastetun sian hintojen keskiarvo on korkeampi kuin näiden hintojen edellisen kauden keskiarvo kolmena markkinavuonna 1 päivästä marraskuuta 31 päivään lokakuuta korjattuna mahdollisesti kyseisten hintojen kausivaihtelulla ja tähän keskiarvoon lisätään edellä tarkoitetun keskiarvon ja tarkasteluajanjaksolla voimassa olevien perushintojen keskiarvon välinen ero ja otetaan huomioon kaikki perushinnan muutokset suhteessa kyseisen kauden keskiarvoon. 2. Huomattava hintojen nousu on jatkuva, kun sianlihan tarjonnan ja kysynnän välillä vallitsee epätasapaino ja kun tämä epätasapaino on omiaan pitkittymään, kun otetaan erityisesti huomioon: a) siitosten ja porsaiden hinnan kausikehitys; b) jäsenvaltioiden sikatuotannon alalla tekemistä kyselyistä 27 päivänä maaliskuuta 1968 annetun neuvoston direktiivin mukaiset kyselyt ja arviot; c) teurastetun sian markkinahintojen nähtävissä oleva kehitys. 2 artikla 1. Kun asetuksen (ETY) N:o 2759/75 11 artiklan ensimmäisessä kohdassa tarkoitetut edellytykset on tämän asetuksen 1 artiklassa määriteltyjen perusteiden mukaisesti täytetty, voidaan päättää asetuksen (ETY) N:o 2759/75 8 artiklan mukaisesti vahvistetun tuontimaksun poistamisesta kokonaan tai osittain saman asetuksen 24 artiklassa säädettyä menettelyä noudattaen. 2. Markkinatilanne huomioon ottaen 1 kohdassa tarkoitetut toimenpiteet voidaan toteuttaa yhden tai useamman asetuksen (ETY) N:o 2759/75 1 artiklan 1 kohdassa mainitun tuotteen osalta. 3 artikla Tiedot, joiden perusteella 2 artiklassa tarkoitetut toimenpiteet voidaan toteuttaa, tarkastetaan säännöllisesti asetuksen (ETY) N:o 2759/75 25 artiklassa säädettyä menettelyä noudattaen. 4 artikla 1. Kumotaan sianliha-alan huomattavaa hintojen nousua koskevista yleisistä säännöistä 13 päivänä toukokuuta 1969 annettu neuvosto asetus (ETY) N:o 897/69(4). 2. Viittauksia 1 kohdan mukaisesti kumottuun asetukseen pidetään viittauksina tähän asetukseen. 5 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 1 (2) EYVL N:o L 282, 1.11.1975, s. 17 (3) EYVL N:o L 76, 28.3.1968, s. 13 (4) EYVL N:o L 116, 15.5.1969, s. 3